PSTC ปิดจ๊อบขายหุ้น “ไบโอกรีน เอนเนอร์ยี 3” บุ๊กกำไร 12 ลบ.ไตรมาส 2 ทันที
PSTC เผยดีลขายหุ้น "ไบโอกรีน เอนเนอร์ยี 3" เสร็จสิ้น จ่อบุ๊กรายได้ 12 ลบ.ไตรมาส 2 ทันที
PSTC เผยดีลขายหุ้น "ไบโอกรีน เอนเนอร์ยี 3" เสร็จสิ้น จ่อบุ๊กรายได้ 12 ลบ.ไตรมาส 2 ทันที
28 เม.ย. 2564

จากกรณีประชุมคณะกรรมการบริหารของบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เมื่อวันที่ 16 กันยายน 2563 ได้มีมติอนุมัติให้บริษัท จำหน่ายหุ้นของบริษัท ไบโอกรีน เอนเนอร์ยี 3 จำกัด (BGE 3) โดยแบ่งเป็นหุ้นสามัญจำนวน 4,900 หุ้น มูลค่าหุ้นที่ตราไว้หุ้นละ 10 บาท และ หุ้นบุริมสิทธิ์จำนวน 5,100 หุ้น มูลค่าหุ้นที่ตราไว้หุ้นละ 10 บาท หรือคิดเป็นสัดส่วนร้อยละ 100 ของทุนจดทะเบียน ซึ่งประกอบธุรกิจผลิตไฟฟ้าพลังงานชีวมวล ในราคารวมทั้งสิ้น 12,000,000 บาท (ทั้งนี้บริษัทไม่มีเงินให้กู้ยืม ภาระค้าประกัน และภาระผูกพันอื่นใดคงเหลืออยู่กับ BGE 3)
โดยล่าสุดบริษัทได้โอนหุ้นให้กับบริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE ซึ่งเป็นผู้ซื้อ เป็นที่เรียบร้อยแล้วในวันที่ 28 เมษายน 2564 ซึ่งจะทำให้บริษัทมีกระแสเงินสดรับ เพื่อใช้เป็นเงินทุนหมุนเวียนในบริษัทเพิ่ม
 
 
 